CELEX: 62018CN0002
Language: ro
Date: 2018-01-02 00:00:00
Title: Cauza C-2/18: Cerere de decizie preliminară introdusă de Lietuvos Respublikos Konstitucinis Teismas (Lituania) la 2 ianuarie 2018 – Un grup de membri ai Seimas

19.3.2018   
            
            
               RO
            
            
               Jurnalul Oficial al Uniunii Europene
            
            
               C 104/19
            
         Cerere de decizie preliminară introdusă de Lietuvos Respublikos Konstitucinis Teismas (Lituania) la 2 ianuarie 2018 – Un grup de membri ai Seimas
   (Cauza C-2/18)
   (2018/C 104/24)
   Limba de procedură: lituaniană
   
      Instanța de trimitere
   
   Lietuvos Respublikos Konstitucinis Teismas
   
      Părțile din procedura principală
   
   
      Reclamant: Un grup de membri ai Seimas
   
      Pârât: Lietuvos Respublikos Seimas
   
      Întrebările preliminare
   
   
               1)
            
            
               Articolul 148 alineatul (4) din Regulamentul nr. 1308/2013 (1) poate fi interpretat în sensul că, pentru a crește puterea de negociere a producătorilor de lapte crud și pentru a preveni practicile comerciale neloiale și pentru a lua în considerare anumite condiții importante, cum ar fi caracteristicile structurale particulare ale sectorului laptelui și produselor lactate din statul membru, precum și variațiile pieței laptelui, nu interzice stabilirea unui cadru legal intern care să limiteze libertatea părților contractuale de a negocia prețul de cumpărare al laptelui crud, în sensul în care unui cumpărător de lapte crud îi este interzis să plătească prețuri diferite vânzătorilor de lapte crud aparținând aceluiași grup în raport de volumul de lapte vândut și care nu aparțin unei organizații de producători de lapte recunoscute, pentru lapte crud de aceeași calitate și compoziție precum cea a laptelui livrat cumpărătorului prin aceeași metodă și, astfel, părțile nu pot stabili prin acord un preț de cumpărare a laptelui crud prin luarea în considerare a altor factori?
            
         
               2)
            
            
               Articolul 148 alineatul (4) din regulament poate fi interpretat în sensul că, pentru a crește puterea de negociere a producătorilor de lapte crud și pentru a preveni practicile comerciale neloiale și pentru a lua în considerare anumite condiții importante, cum ar fi caracteristicile structurale particulare ale sectorului laptelui și produselor lactate din statul membru, precum și variațiile pieței laptelui, nu interzice stabilirea unui cadru legal intern care să limiteze libertatea contractuală a părților de a negocia prețul de cumpărare a laptelui crud, respectiv cumpărătorului de lapte crud îi este interzis să reducă în mod nejustificat prețul laptelui crud, iar o reducere a prețului cu mai mult de 3 % este posibilă doar dacă o instituție împuternicită de stat în acest sens stabilește că o astfel de reducere este justificată?
            
         
      (1)  Regulamentul (UE) al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (JO 2013, L 347, p. 671).